Berja

Berja [BERĥa] estas urbeto kaj municipo de la Aŭtonoma Komunumo Andaluzio, en la sudokcidenta pinto de la provinco Almerio, sude de Hispanio. Ĝi estas en la komarko Poniente Almeriense.
La areo de la municipo estas 217 km2 kie loĝas 14508 geloĝantoj, do loĝdenso estas 66.9 loĝ./km2.
Berja situas je 52 km de la provinca ĉefurbo Almería.

 Geografio 
 Nordokcidente: Alcolea Norde: Laujar de Andarax Nordoriente: Fondón Okcidente: Provinco Granado 75ra Oriente: Dalías Sudokcidente: Adra Sude: Adra kaj Balanegra Sudoriente: Balanegra

La municipo estas ĉe la montaro Gádor, je 14 km de la mediteranea marbordo (Adra), kaj je 8 km de la najbara Dalías. La municipa teritorio de Berja limas oriente kun la municipo Dalías, sude kun Adra kaj Balanegra, okcidente kun la provinco Granado, kaj norde kun Alcolea, Laujar de Andarax kaj Fondón.

Menciindas la gravo de nombraj akvofontoj, ĉirkaŭ kiuj disvolviĝis la diversaj kvartaloj kaj domarkernoj. Ekde la arabaj poetoj ĝis la romantismaj veturemaj verkistoj de la 19a jarcento (Richard Ford, Pedro Antonio de Alarcón), ĉiam oni menciis la akvon de Berja.

 Historio 
En la 16a jarcento okazis la ribelo de moriskoj kaj la areo restis senhoma.

En la 19a jarcento disvolviĝis la minado de plumbo, nun ne plu funkcianta, sed kiu lasis interesajn pejzaĝojn kaj viziteblajn instalaĵojn.

En la 20a jarcento post la restaŭrado de la demokratio la urbestroj estis socialistoj, sed en la 21a jarcento oni ŝanĝis al la dekstraj de PP.

 Demografio 
Laŭ statistikoj de la andaluza registaro (SIMA , 2007) la 14508 geloĝantoj de la municipo Berja estas 7298 inoj kaj 7210 viroj. En la 217-kvadratkilometra teritorio estas 13 setlejoj, kie loĝas 14320 geloĝantoj, kaj aliaj 188 geloĝantoj loĝas dise en kamparo. Lasta konata nombro de naskiĝoj po jaro estis 177, 87 inoj kaj 90 viroj, kaj mortis 119, 45 inoj kaj 74 viroj. Tiel la natura kresko estis 58 (0.4%). La laborkapabla loĝantaro estis 6040 homoj (41.6%).

 Vilaĝoj en la municipo 
Berja, 11948 loĝ., laŭ INE 2008.INE 2008.
Balanegra, 2675 loĝ.
La Peñarrodada, 165 loĝ.
Castala, 73 loĝ.
El Río Chico, 70 loĝ.
El Río Grande, 45 loĝ.
Beninar, 25 loĝ.

 Vidu ankaŭ 
 Listo de municipoj de provinco Almería

 Eksteraj ligiloj 
 Berja  - Statistikoj en Sistema de Información Multiterritorial de Andalucía.

 Referencoj 

Kategorio:Municipoj de Andaluzio
Kategorio:Geografio de Andaluzio